Audito ataskaitos 1priedas

**TRAKŲ RAJONO SAVIVALDYBĖS KONTROLĖS IR AUDITO TARNYBA**

**UŽDAROSIOS AKCINĖS BENDROVĖS "TRAKŲ PASLAUGOS" VEIKLOS RODIKLIŲ ANALIZĖ**

Bendrovės pateiktais duomenimis, 2015 metais Bendrovei priskaičiuota (kartu su PVM) už Trakų ir Lentvario miestų tvarkymo darbus 333973,71 eurai, už Trakų ir Lentvario miestų ir Rykantų kapinių tvarkymą – 60037,71 eurai, už kompostavimo aikštelės ir paplūdimio prie Akmenos ežero priežiūrą – 16 886,43 eurų, už Trakų turgavietės priežiūrą - 3 475,56 eurai. Be to, atlygis už surinktą vietinę rinkliavą sudarė 128828,94 eurai. Iš viso per metus Bendrovė Savivaldybei atliko viešųjų paslaugų už 564648,87 eurą, kas be PVM sudarytų apie 466651,84 eurus arba 86,02 procentus Bendrovės pajamų (2015 m. gruodžio 31 d. pelno (nuostolių) ataskaitos duomenimis Bendrovės pardavimo pajamos - 542 513 eurų).

Savivaldybės administracijos Apskaitos skyriaus registrų duomenimis ir Bendrovės 2014 metų ir 2015 metų Metinių pranešimų duomenimis, Uždaroji akcinė bendrovė „Trakų paslaugos“ Savivaldybės biudžetui iš surinktų vietinių rinkliavų nepervedė 2014-12-31 dienai 74938,31 euro, 2015-12-31 dienai - 127 181,21 euro.

Bendrovės „Trakų paslaugos“ Įstatuose įmonė įregistruota privačiuoju juridiniu subjektu, todėl veiklos rezultatams vertinti skaičiuojami šie rodikliai: *pelningumo rodiklis* (procentais), kuris skaičiuojamas, kaip Pelno ir Pardavimo pajamų santykis; *turto apyvartumo rodiklis* (Pardavimo pajamų ir Viso turto santykis); *bendrojo mokumo rodiklis* (Trumpalaikio turto ir Trumpalaikių įsipareigojimų santykis) ir kiti.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Rodiklio pavadinimas | 2013-12-31  Eur | 2014-12-31  Eur | 4 sk. lyg. su 3 sk., % | 2015-12-31  Eur | 6 sk. lyg. su 3 sk., % | 6 sk. lyg. su 4 sk., % | Komentarai |
| 1 | 2 | 3 | 4 | 5 | 6 | 7 | 8 | 9 |
| 1 | Ilgalaikio turto likutinė vertė | 317921 | 296993 | 93,42 | 277780 | 87,37 | 93,53 |  |
| 2 | Trumpalaikio turto vertė | 779981 | 738537 | 94,69 | 774408 | 99,29 | 104,86 |  |
| 3 | Viso turto vertė, t.t. | 1097902 | 1035530 | 94,32 | 1052188 | 95,84 | 101,61 |  |
| 4 | -Per vienerius metus gautinos sumos | 113718 | 64479 | 56,70 | 91251 | 80,24 | 141,52 |  |
| 5 | -Pinigai ir pinigų ekvivalentai | 21514 | 30501 | 141,77 | 44394 | 206,35 | 145,55 | Pinigai įmonės kasoje ir bankų sąskaitose |
| 6 | Per vienerius metus mokėtinos sumos ir įsipareigojimai | 220458 | 137927 | 62,56 | 238866 | 108,35 | 173,18 | Bendrovės visi įsiskolinimai |
| 7 | -Mokėtinos surinktos vietinės rinkliavos sumos | 68662 | 74938 | 109,14 | 127181 | 185,23 | 169,71 | t.t. skola Savivaldybės iždui |
| 8 | Bendrosios pajamos, t.t. | 457975 | 478994 | 105,59 | 542513 | 118,46 | 113,26 |  |
| 9 | -Pagal sutartis su Savivaldybės administracija | 431641 | 432384 | 100,17 | 466652 | 108,11 | 107,93 |  |
| 10 | -Kitos pajamos | 26337 | 46610 | 176,98 | 75861 | 288,04 | 162,76 | Turto nuomos ir pajamos už suteiktas paslaugas kitiems užsakovams (išskyrus su Savivaldybe sudarytas sutartis) |
| 11 | Bendrosios sąnaudos, t.t. | 441587 | 472583 | 107,02 | 553541 | 125,35 | 117,13 |  |
| 12 | - Darbo užmokestis su priskaitymais | 245095 | 266328 | 108,66 | 315574 | 128,76 | 118,49 |  |
| 13 | -Turto nusidėvėjimas | 42747 | 52746 | 123,39 | 60293 | 141,05 | 114,31 |  |
| 14 | -Žaliavos, atsargos ir kt. paslaugų sąnaudos | 153745 | 153600 | 99,91 | 178560 | 116,14 | 116,25 |  |
| 15 | Veiklos sąnaudos, t.t. | 117991 | 71609 | 60,69 | 83991 | 71,18 | 117,29 |  |
| 16 | -Administracijos darbo užmokestis su priskaitymais | 82388 | 66594 | 80,83 | 77019 | 93,48 | 115,65 |  |
| 17 | Darbuotojų skaičius | 43 | 48 | 111,63 | 44 | 102,33 | 91,67 |  |
| 18 | Įprastinės veiklos pelnas (nuostoliai) | -101454 | -66727 | 65,77 | -98457 | 97,05 | 147,55 | Bendrovės nuostolis reikšmingai padidėjęs |
| 19 | *Turto apyvartumo rodiklis* laikomas: geru virš 2 gamyboje, prekyboje 5; patenkinamas gamyboje 1, prekyboje 3 | 0,417 | 0,463 | 111,03 | 0,516 | 123,74 | 111,45 | Rodiklis pagerėjęs, bet vis dar nepatenkinamas. |
| 20 | *Bendrojo mokumo rodiklis*  Rodiklio reikšmės: iki 1,0 blogas, 1,0-1,5 priimtinas; 1,5-2,0 geras; >2,0 labai geras. Jei rodiklis mažiau už 1, - įmonė turi finansinių problemų. Labai aukštas rodiklis 3-4 – gali reikšti, kad įmonė nesugeba efektyviai panaudoti turto | 3,54 | 5,35 | 151,13 | 3,24 | 91,53 | 60,56 | Parodo esminį įmonės gebėjimą padengti trumpalaikius įsipareigojimus. Bendrovė turi atsargose Kudrionių pastatus ir patalpas, esančias Mindaugo g.,Trakuose, kurie neparduodami, bet ir nepanaudojami. Bendrovės valdybai būtina spręsti klausimą dėl šių patalpų tolesnio valdymo ir naudojimo. |
| 21 | *Bendrojo pelningumo rodiklis* vertinamas: labai gerai, jeigu yra didesnis negu 35 %; gerai, jeigu didesnis kaip 15 %; patenkinamai, jeigu mažiau kaip 15 %, bet ne mažiau kaip 7 %; nepatenkinamai, jeigu mažesnis negu 7 %; blogai, jeigu neigiamas | -22,153 | -7,3248 | 33,06 | -18,148 | 81,92 | (247,76) | 2013 m. bendrojo pelningumo rodiklį nulėmė abejotinų skolų UAB „URBIKO 96660,11 LT ir UAB REAL RANGA 11826,52 Lt perkėlimas į abejotinų skolų sąnaudas (Iš viso 31419,90 Eur). Šia suma padidėjo Bendrovės veiklos sąnaudos ir tuo pačiu padidėjo įprastinės veiklos nuostolis |

Trakų rajono savivaldybės kontrolierė Danutė Juškevičienė